proxectonos/corpus_dominio_legal_administrativo_tmp huggingface dataset:
ORDE do 2 de febreiro de 1999 pola que se modifica o concerto educativo cos centros privados La Grande Obra de Atocha da Coruña, La Paz da Coruña, Santiago Apóstol de Narón (A Coruña), San José de Pontedeume (A Coruña) e San Fermín de Caldas de Reis (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/02/1999

Por Orde do 31 de xullo de 1998 (Diario Oficial de Galicia do 19 de agosto e 27 de outubro de corrección de erros) aprobáronse os concertos educativos cos centros docentes privados da Comunidade Autónoma de Galicia.
Tendo en conta a comunicación dos centros privados concertados La Grande Obra de Atocha da Coruña, La Paz da Coruña, Santiago Apóstol de Narón, San José de Pontedeume e San Fermín de Caldas de Reis de que non teñen en funcionamento diversos ciclos formativos de grao medio por falta de alumnado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Aproba-la diminución, para o curso 1998-99, do concerto educativo dos ciclos formativos de grao medio cos centros que se relacionan:
-La Grande Obra de Atocha da Coruña. 1 de xestión administrativa.
-La Paz da Coruña. 1 de coidados auxiliares de enfermería.
-Santiago Apóstol de Narón. 1 de xestión administrativa e 1 de equipos e instalacións electrotécnicas.
-San José de Pontedeume. 1 de xestión administrativa.
-San Fermín de Caldas de Reis. 1 de xestión administrativa.
Segundo.-O documento administrativo no que se formalizará a dita modificación do concerto educativo, cos referidos centros, será asinado polo conselleiro de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-As modificacións que, por esta orde, se aproban terán efectos do 1 de setembro de 1998.
Cuarto.-De acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución esgota a vía administrativa polo que, contra ela, poderá interporse
recurso contencioso-administrativo perante os órganos competentes para entenderen dos recursos contencioso-administrativos, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 2 de febreiro de 1999.
Celso Currás Fernández
Conselleiro de Educación e Ordenación
Universitaria
ORDE do 2 de febreiro de 1999 pola que se modifica o concerto educativo co centro privado Divino Maestro de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/02/1999

Por orde do 31 de xullo de 1998 (DOG do 19 de agosto) aprobáronse os concertos educativos cos centros docentes privados, concedéndolle ó centro privado Divino Maestro de Ourense o concerto para 0/6 unidades de educación primaria, 0/2 unidades do 1º ciclo da ESO e 1 unidade de 3º da ESO.
Tendo en conta que dito centro tiña a consideración de centro público de réxime especial, pasando a ser centro privado concertado, e que, con posterioridade á publicación da antedita Orde do 31 de xullo de 1998, se produce tres vacantes ó trasladarse dous profesores estatais con destino definitivo e un con destino provisional.
Vistos a Lei orgánica 8/1985, do 3 de xullo, reguladora do dereito á educación (BOE do 4) e o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos (BOE do 27).
Considerando que, ó abeiro do establecido na disposición adicional quinta do devandito Real decreto 2377/1985, as prazas existentes, ocupadas por profesores estatais, amortizaranse no momento en que se produzan vacantes e, polo tanto, procede a súa substitución por profesores que o centro privado concertado Divino Maestro debe contratar aténdose ó establecido na Lei orgánica 8/1985.
Polo anteriormente exposto e por proposta da Dirección Xeral de Centros e Inspección Eucativa, esta consellería
DISPÓN:
Primeiro.-Aproba-la modificación do concerto educativo co centro privado Divino Maestro de Ourense, quedando coa seguinte configuración: 0/6 unidades de educación primaria, 2/2 unidades do 1º ciclo da Eso e 1 unidade de 3º curso da ESO.
Segundo.-O documento administrativo no que se formalizará a dita modificación do concerto educativo será asinado polo titular da Consellería de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-A modificación que, por esta orde se aproba terá efectos desde o inicio do curso académico 1998-99.
Cuarto.- De acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución esgota a vía administrativa polo que, contra ela, poderá interporse recurso contencioso-administrativo perante os órganos competentes para entenderen dos recursos contencioso-administrativos, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 2 de febreiro de 1999.
Celso Currás Fernández
Conselleiro de Educación e Ordenación
Universitaria
DECRETO 40/1999, do 11 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da estrada OU-304, treito Xinzo de Limia-Baltar (fase II); clave N/OU/94.1.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/02/1999

Con data do 8 de febreiro do 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada OU-304. Treito: Xinzo de Limia-Baltar (fase II). Clave: N/OU/94.1.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e
Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da estrada OU-304. Treito: Xinzo de Limia-Baltar (fase II). Clave: N/OU/94.1.1.
Santiago de Compostela, once de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 18 febreiro de 1999 pola que se dispón a execución de sentencias dictadas pola Sala do Contencioso-Administrativo do Tribunal Superior de Xustiza de Galicia, nos recursos contencioso-administrativos 1/234/1995 e 1/203/1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1999

Visto o testemuño da sentencia dictada pola Sala do Contencioso-Administrativo do Tribunal Superior de Xustiza de Galicia, con data do 6 de outubro de 1998, recaída no recurso contenciso-administrativo 1/234/1995, interposto por FETE-UGT contra orde da Consellería de Educación e Ordenación Universitaria con data do 4 de xaneiro de 1995 (DOG do 20 de xaneiro), sobre instruccións en relación coas condicións de cobertura de distintos postos de traballo por funcionarios do corpo de mestres; da cal a súa decisión estima o recurso, sendo o seu pronunciamiento do seguinte teor:
«Decidimos: que debemos estimar e estimámo-lo recurso contencioso-administrativo interposto pola Federación de Traballadores do Ensino da Unión Xeral de Traballadores de Galicia contra os artigos 3 e 6, este último parcialmente, da Orde do 4 de xaneiro de 1995 da Consellería de Educación e Ordenación Universitaria da Xunta de Galicia, pola que se dictan instruccións en relación coas condicións de cobertura de distintos postos de traballo por funcionarios do corpo de mestres e, en consecuencia, anulámo-los ditos artigos 3 e 6, o primeiro dos cales en canto trata da adscrición a postos de apoio de carácter administrativo, e o segundo en canto se ocupa das comisións de servicio de carácter humanitario e admite a reserva de posto de traballo; sen facer imposición de custas».
E visto o testemuño da sentencia dictada pola Sala do Contencioso-Administrativo do Tribunal Superior de Xustiza de Galicia, con data do 11 de novembro de 1998, recaída no recurso contencioso-administrativo 1/203/1995, interposto por la Confederación Intersindical Galega contra orde da Consellería de Educación e Ordenación Universitaria con data do 4 de xaneiro de 1995 (DOG do 20 de xaneiro), sobre instruccións en relación coas condicións de cobertura de distintos postos de traballo por funcionarios do corpo de mestres; da cal a súa decisión
estima o recurso, sendo o seu pronunciamento do seguinte teor:
«Decidimos: que debemos estimar e estimámo-lo recurso contencioso-administrativo interposto pola Confederación Intersindical Galega contra a orde da Consellería de Educación e Ordenación Universitaria do 4 de xaneiro de 1995, anulando esta por non ser conforme o ordenamento xurídico; sen facer expresa imposición de custas».
Na súa virtude, ó se-las devanditas sentencias firmes, e de acordo co disposto no artigo 103 e seguintes da Lei reguladora da xurisdicción contencioso-administrativa do 27 de decembro de 1956 e na disposición transitoria cuarta da Lei 29/1998, do 13 de xullo,
DISPOÑO:
Que se cumpran nos seus propios termos as referidas sentencias.
Santiago de Compostela, 18 de febreiro de 1999.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 9 de febreiro de 1999 pola que se anuncian cursos de iniciación e de perfeccionamento de lingua galega para galegos residentes no exterior e persoas interesadas no idioma e na cultura de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1999

Advertido erro na devandita orde, publicada no DOG nº 47, do martes, 9 de marzo de 1999, cómpre efectua-la oportuna corrección:
-Na páxina 2.702, no artigo 5º, onde di: «... ou grupos de persoas referidos no artigo 11º desta orde», debe dicir: «... ou grupos de persoas referidos no artigo 1º desta orde».
CORRECCIÓN de erros.-Orde do 10 de febreiro de 1999 pola que se convocan cursos de iniciación e de perfeccionamento de lingua galega para o persoal das administracións públicas de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1999

Advertido erro na devandita orde, publicada no DOG nº 46, do luns, 8 de marzo de 1999, cómpre face-la oportuna corrección:
-Na páxina 2.635, columna dereita, no punto 4, onde di: «Os das demais localidades especificadas no artigo 11 impartiranse...», debe dicir: «Os das demais localidades especificadas no artigo 1º impartiranse...».
ORDE do 5 de febreiro de 1999 pola que se regulan determinados aspectos do programa de axudas e subvencións a escolas obradoiro e casas de oficios para o exercicio de 1999 na Comunidade Autónoma de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/02/1999

Mediante Orde do 27 de abril de 1998 (DOG nº 82, do 30-4-98), procedeuse á adecuación da Orde do 3 de agosto do 1994, do Ministerio de Traballo e Seguridade Social, reguladora do programa de escolas obradoiro e casas de oficios ás especificidades da normativa procedemental, orzamentaria e competencial propias da Administración da Comunidade autónoma galega.
Esas especificidades, xunto cos principios de economía e eficiencia e a ausencia de modificacións no seu articulado, agás no relativo á aplicación orzamentaria, xustifican establece-lo financiamento para 1999, das axudas e subvencións reguladas ó abeiro da citada orde, de conformidade co previsto na Lei 6/1998, de 29 de decembro, de orzamentos da Comunidade Autónoma de Galicia para 1999.
Consecuentemente co que antecede, e no uso das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º.
A xestión do programa de escolas obradoiro e casas de oficios durante 1999 rexerase polo previsto na Orde do 27 de abril do 1998.
Artigo 2º
As axudas que se concedan para o funcionamento de escolas obradoiro, casas de oficios e unidades de promoción e desenvolvemento financiaranse con cargo á aplicación orzamentaria 14.04.241A.480.0.
Disposicións derradeiras
Primeira.-Facúltase o director xeral de Fomento do Emprego para dicta-las instruccións necesarias para a execución do previsto nesta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de febreiro do 1999.
Manuela López Besteiro
Conselleira de Familia e Promoción
do Emprego, Muller e Xuventude
DECRETO 13/1999, do 5 de febreiro, polo que se dispón que cese María José Cimadevila Cea como directora xeral de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 08/02/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Que cese, por pase a outro destino, María José Cimadevila Cea, como directora xeral de Relacións Laborais, agradecéndolle os servicios prestados.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
1040
ORDE do 19 de xaneiro de 1999 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/02/1999

Os comités éticos de investigación clínica son os encargados de informar tódolos ensaios clínicos que se fan dentro do seu ámbito territorial. A súa acreditación correspóndelle ó conselleiro de Sanidade e Servicios Sociais, por proposta da Dirección Xeral do Servicio Galego de Saúde competente, segundo o disposto no artigo 9 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Dirección Especializada do Servicio Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas relacionadas no anexo.
Santiago de Compostela, 19 de xaneiro de 1999.
José Mª Hernández Cochón
Conselleiro de Sanidade e Servicios Sociais
ANEXO
Relación de novos membros do CEIC de Galicia:
Paz Sobral Gómez.
DECRETO 16/1999, do 5 de febreiro, polo que se nomea director xeral de Relacións Laborais da Consellería de Xustiza, Interior e Relacións Laborais a José María Fernández Olea.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 08/02/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
Nomeo a José María Fernández Olea director xeral de Relacións Laborais da Consellería de Xustiza, Interior e Relacións Laborais.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
DECRETO 14/1999, do 5 de febreiro, polo que se dispón que cese José María Fernández Olea como delegado provincial da Consellería de Xustiza, Interior e Relacións Laborais en Lugo.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 08/02/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta
de Galicia na súa reunión do día cinco de febreiro de mil novecentos noventa e nove,
DISPOÑO:
Que cese, por pase a outro destino, José María Fernández Olea, como delegado provincial da Consellería de Xustiza, Interior e Relacións Laborais en Lugo, agradecéndolle os servicios prestados.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
DECRETO 12/1999, do 5 de febreiro, polo que se dispón que cese Francisco Javier Rubio Delgado como secretario xeral da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 08/02/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por pro
posta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Que cese, por petición propia, Francisco Javier Rubio Delgado como secretario xeral da Consellería de Xustiza, Interior e Relacións Laborais, agradecéndolle os servicios prestados.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
1039
DECRETO 15/1999, do 5 de febreiro, polo que se nomea secretaria xeral da Consellería de Xustiza, Interior e Relacións Laborais a María José Cimadevila Cea.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 08/02/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
Nomeo a María José Cimadevila Cea secretaria xeral da Consellería de Xustiza, Interior e Relacións Laborais.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
ORDE do 19 de xaneiro de 1999 pola que se dispón o cesamento dalgúns membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/02/1999

Os comités éticos de investigación clínica son os encargados de informar tódolos ensaios clínicos que se fagan dentro do seu ámbito territorial. A revogación da súa acreditación correspóndelle ó conselleiro de Sanidade e Servicios Sociais, por proposta da Dirección Xeral do Servicio Galego de Saúde competente, segundo o disposto no artigo 13 do Decreto 32/1996, do 25 de xaneiro, polo que se regula a realización dos ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Dirección Especializada do Servicio Galego de Saúde.
DISPOÑO:
Artigo único.-Cesan como membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 19 de xaneiro de 1999.
José Mª Hernández Cochón
Conselleiro de Sanidade e Servicios Sociais
ANEXO
Relación de persoas que cesan como membros do CEIC de Galicia:
María Pilar Martínez Sorribas.
1038
RESOLUCIÓN do 11 de xaneiro de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa La Artística Productos Químicos, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1999

Visto o expediente da revisión salarial do convenio colectivo para a empresa La Artística Productos Químicos, S.A., que tivo entrada nesta delegación provincial o día 28-12-1998, subscrito en representación da parte económica pola representación da empresa, e da parte social, polos delegados de persoal, en data 11-12-1998. De conformidade co disposto no artigo 30 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 11 de xaneiro de 1999.
Antonio Coello Bufill
Delegado provincial de Pontevedra
Listado de ficheiro de conceptos fixos de retribución correspondente a 1999 L.A.P.Q.
DECRETO 18/1999, do 21 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de 90 P.O.S. 98. Outeiro de Rei. 1107 de Rábade a Castro, mellora do p.k. 0,0 ó 1,00.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/02/1999

A Deputación Provincial de Lugo, en sesión celebrada o día 4 de setembro de 1998, aprobou o proxecto de 90 P.O.S. 98. Outeiro de Rei. 1107 de Rábade a Castro, mellora do p.k. 0,0 ó 1,00 e na sesión do día 28 de setembro 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 18 de decembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local, e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xaneiro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 90 P.O.S. 98. Outeiro de Rei. 1107 de Rábade a Castro, mellora do p.k. 0,0 ó 1,00.
Santiago de Compostela, vinteún de xaneiro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 22 de xaneiro de 1999 pola que se autoriza definitivamente a apertura e funcionamento do centro privado La Milagrosa Josefa Sobrido de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/1999

Examinado o expediente instruído por instancia do titular do centro privado La Milagrosa Josefa Sobrido de Ribeira, no que solicita autorización para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas de acordo co calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, previo informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 22 de xaneiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ribeira.
Localidade: Oleiros.
Enderezo: A Gándara, 11.
Código do centro: 15014416.
Denominación específica: La Milagrosa Josefa Sobrido.
Titular: Hijas de la Caridad de San Vicente Paúl.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
CORRECCIÓN de erros.-Orde do 17 de decembro de 1998 pola que se autoriza a posta en funcionamento de institutos de educación secundaria nas provincias da Coruña, Lugo e Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/02/1999

Advertidos erros na devandita orde, publicada no DOG nº 14, do venres, 22 de xaneiro de 1999, cómpre face-las oportunas correccións:
Na páxina 769, na provincia da Coruña, concello de Muros, Instituto de Educación Secundaria nº 1, onde di: «Código: 15027903», debe dicir: «Código: 15027940».
DECRETO 27/1999, do 5 de febreiro, polo que se declara a delimitación do contorno de protección do mosteiro de Nosa Señora de Valdeflores, sito no barrio de Xunqueira, no concello de Viveiro, provincia de Lugo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/02/1999

O BOE do 3 de maio de 1980 publicaba o Real decreto do 7 de marzo, polo que se declaraba monu
mento histórico artístico o mosteiro de Nosa Señora de Valdeflores, sita no barrio de Xunqueira, no concello de Viveiro, provincia de Lugo.
Sendo esa declaración anterior á entrada en vigor da Lei 8/1995, do 30 de outubro, do patrimonio cultural de Galicia, é preciso na actualidade concreta-la delimitación do seu contorno.
Con data do 18 de xuño de 1997 publicouse a Resolución do 4 de xuño da Dirección Xeral de Patrimonio Cultural, pola que se incoa expediente para a declaración da delimitación do contorno do expresado mosteiro de Nosa Señora de Valdeflores.
A tramitación do expediente levouse a cabo de acordo coa Lei 8/1995, do 30 de outubro, do patrimonio cultural de Galicia (DOG do 8 de novembro), e demais desposicións concordantes.
Por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia do día cinco de febreiro de mil novecentos noventa e nove,
DISPOÑO:
Primeiro.-Declara-la delimitación do contorno de protección do mosteiro de Nosa Señora de Valdeflores, sito no barrio de Xunqueira, no concello de Viveiro, provincia de Lugo (artigo 11 da Lei 8/1995, do 30 de outubro), do patrimonio cultural de Galicia.
Segundo.-A zona da delimitación é a comprendida no anexo I e no plano do anexo II.
Terceiro.-O presente decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó concello e os interesados,
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
A delimitación do contorno do mosteiro de Nosa Señora de Valdeflores de Viveiro axústase estrictamente ó ámbito do Plan Especial de Proteción e Reforma Interior do contorno do mosteiro de Valdeflores (plano 1/3 escala 1:1000), aprobado pola comisión provincial de urbanismo na súa xuntanza do 21 de marzo de 1995.
DECRETO 26/1999, do 5 de febreiro, polo que se declara a delimitación do contorno de protección do mosteiro de San Salvador, sito no concello de Lourenzá, provincia de Lugo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/02/1999

O BOE do 7 de outubro de 1974 publicaba o Decreto do 30 de agosto, polo que se declaraba monumento histórico artístico o mosteiro de San Salvador, no concello de Lourenzá, provincia de Lugo.
Sendo esa declaración anterior á entrada en vigor da Lei 8/1995, do 30 de outubro, do patrimonio cultural de Galicia, é preciso na actualidade concreta-la delimitación do seu contorno.
Con data do 15 de outubro de 1997 publicouse unha Resolución do 28 de agosto da Dirección Xeral de Patrimonio Cultural, pola que se incoa expediente para a declaración da delimitación do contorno do expresado mosteiro de San Salvador de Lourenzá.
A tramitación do expediente levouse a cabo de acordo coa Lei 8/1995, do 30 de outubro, do patrimonio cultural de Galicia (DOG do 8 de novembro), e demais desposicións concordantes.
Por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia do día cinco de febreiro de mil novecentos noventa e nove,
DISPOÑO:
Primeiro.-Declara-la delimitación do contorno de protección do mosteiro de San Salvador, no concello de Lourenzá, provincia de Lugo (artigo 11 da Lei 8/1995), do 30 de outubro, do patrimonio cultural de Galicia.
Segundo.-A zona da delimitación é a comprendida no anexo I e no plano do anexo II.
Terceiro.-O presente decreto será notificado ó Rexistro Xeral de Bens de Interese Cultural do Esta
do, ó Rexistro de Bens de Interese Cultural de Galicia, ó concello e ós interesados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
O punto l sitúase na Glorieta de Julia Minguillón.
1-2. Liña coincidente coas traseiras dos inmobles con fronte á rúa Avelino Montero Villegas.
2-3. Liña coincidente coas traseiras dos inmobles con fronte á Praza de Linares Rivas e tramo da rúa Xeneral Franco.
3-4. Liña coincidente coas traseiras dos inmobles con fronte á rúa Xeneral Franco e á rúa Paseo de Oia (os primeiros 50 m desta rúa).
4-5. Liña coincidente coas traseiras dos inmobles con fronte á praza Conde Santo, entre as rúas Paseo de Oia e Travesía das Prazas (os primeiros 30 m desta última).
5-6. Liña paralela 16 m á rúa Muíño do Frade, ata o seu encontro coa rúa Fernández do Rego.
6-1. Liña paralela 16 m á rúa Fernández do Rego, ata saír á Avda. Primo de Rivera e pecha-la delimitación na Glorita de Julia Minguillón.
ORDE do 22 de xaneiro de 1999 pola que se autoriza a apertura e funcionamento do centro privado de educación especial Esclavas de la Virgen Dolorosa de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/02/1999

Examinado o expediente incoado por Manuela Piñas Sanguino, no que solicita autorización definitiva para a apertura e funcionamento dun centro privado de educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes da Unidade Técnica e Inspección Educativa.
Vistos o Real decreto 334/1985, do 6 de marzo, de ordenación da educación especial (BOE do 16); a orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22) e a Orde do 20 de setembro de 1995 (DOG 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Concede-la autorización definitiva, para a apertura e funcionamento, ó centro privado de educación especial Esclavas de la Virgen Dolorosa de Mos (Pontevedra), segundo os datos que no anexo se relacionan.
Segundo.-Antes do inicio das ensinanzas que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no citado centro.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 22 de xaneiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Mos.
Localidade: Petelos.
Enderezo: r/ Estivadas nº 3.
Denominación específica: Esclavas de la Virgen Dolorosa.
Código do centro: 36024008.
Titular: Esclavas de la Virgen Dolorosa.
Ensinanzas que se autorizan: educación especial (plurideficientes).
Número de unidades: 3.
Número total de postos escolares: 24.
ORDE do 25 de xaneiro de 1999 pola que se autoriza a inclusión da Escola de Música Privada de Chantada (Lugo) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/02/1999

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas.
Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Doutra banda, o Decreto 213/1998, do 10 de xullo, establece no seu artigo 11 que corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
A Asociación Cultural Escola de Música e Danza de Chantada presentou solicitude de inclusión no rexistro de escolas de música dunha escola de música privada e os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola de música privada dependente da Asociación Cultural Escola de Música e Danza de Chantada (Lugo), da que se sinalan os datos no anexo a esta orde, queda incluída no Rexistro de Escolas de Música.
Segundo.-A escola citada no dito anexo queda sometida ó réxime de escolas de música segundo establece a Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de xaneiro de 1999.
Celso Currás Fernández
Conselleiro de Educación e Ordenación
Universitaria
ANEXO
Denominación específica: Escola de Música privada de Chantada.
Enderezo: Rúa Daniel Vázquez Boo, s/n.
Localidade: Chantada.
Concello: Chantada.
Provincia: Lugo.
DECRETO 24/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de trazado da estrada AC-141 e AC-142 Cabanas-As Pontes (fase I), treito: Cabanas-A Capela-Goente (clave: AC/98/59-1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/02/1999

Con data do 20 de xaneiro de 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada AC-141 e AC-142. Cabanas-As Pontes (fase I). Treito: Cabanas-A Capela-Goente. Clave: AC/98/59-1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado da estrada AC-141 e AC-142. Cabanas-As Pontes (fase I). Treito: Cabanas-A Capela-Goente. Clave: AC/98/59-1.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 25/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de construcción das obras de conexión da AC-122 (p.k. 7+900) coa C.P. 3504 de Pedreira a Maniños (clave: C/AC/98.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/02/1999

Con data do 21 de xaneiro de 1999 o secretario xeral, por delegación do conselleiro de Política Terri
torial, Obras Públicas e Vivenda aprobou o proxecto de construcción das obras de conexión da AC-122 (p.q. 7+900) coa C.P. 3504 de Pedreira a Maniños. Clave: C/AC/98.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción das obras de conexión da AC-122 (p.q. 7+900) coa C.P. 3504 de Pedreira a Maniños. Clave: C/AC/98.1.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 23/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de trazado da nova estrada de enlace desde a AC-543 á N-550 (Vidán-A Rocha)-conexións co Novo Hospital Clínico (clave: N/AC/90.6.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/02/1999

Con data do 27 de xaneiro do 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da nova estrada de enlace desde a AC-543 a N-550 (Vidán-A Rocha)-conexións co Novo Hospital Clínico. Clave: N/AC/90.6.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da nova estrada de enlace desde a AC-543 e AC-550 (Vidán-A Rocha)-conexións Novo Hospital Clínico. Clave: N/AC/90.6.2.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda